ZADARSKA policija provela je kriminalističko istraživanje nad dvojicom poljskih državljana u dobi od 30 i 20 godina koje se sumnjiči za fizički napad i oštećenje tuđe imovine.

Naime, sumnjiči ih se da su u nedjelju oko 1 sat iza ponoći u Zadru, u ulici Antuna Gustava Matoša, prišli parkiranom taksiju te fizički napali 58-godišnjeg vozača pokušavajući ga izvući iz vozila, pri čemu je 58-godišnjak teže ozlijeđen.

Bacali staklene boce na taksi

Tekst se nastavlja ispod oglasa

Nakon što se vozač pokušao udaljiti, nastavili su prema njemu bacati staklene boce i oštetili vozilo, koje je u vlasništvu 36-godišnjaka. Obojica su uz kaznenu prijavu zbog teške tjelesne ozljede i oštećenja tuđe stvari predani pritvorskom nadzorniku Policijske uprave zadarske.